CELEX: C2007/211/49
Language: sk
Date: 2007-09-08 00:00:00
Title: Vec C-319/07 P: Odvolanie podané 11. júla 2007 : 3F, predtým Specialarbejderforbundet i Danmark (SID), proti uzneseniu Súdu prvého stupňa (druhá rozšírená komora) z  23. apríla 2007 vo veci T-30/03, Specialarbejderforbundet i Danmark (SID)/Komisia Európskych spoločenstiev

8.9.2007   
            
            
               SK
            
            
               Úradný vestník Európskej únie
            
            
               C 211/27
            
         Odvolanie podané 11. júla 2007: 3F, predtým Specialarbejderforbundet i Danmark (SID), proti uzneseniu Súdu prvého stupňa (druhá rozšírená komora) z 23. apríla 2007 vo veci T-30/03, Specialarbejderforbundet i Danmark (SID)/Komisia Európskych spoločenstiev
   (Vec C-319/07 P)
   (2007/C 211/49)
   Jazyk konania: angličtina
   Účastníci konania
   
      Odvolateľka: 3F, predtým Specialarbejderforbundet i Danmark (SID) (v zastúpení: A. Bentley, barrister, a A. Worsøe, advokát)
   
      Ďalší účastníci konania: Komisia Európskych spoločenstiev, Dánske kráľovstvo, Nórske kráľovstvo
   Návrhy odvolateľky
   
               —
            
            
               zrušiť uznesenie Súdu prvého stupňa Európskych spoločenstiev z 23. apríla 2007 vo veci T-30/03, Specialarbejderforbundet i Danmark (SID)/Komisia Európskych spoločenstiev, a
            
         
               —
            
            
               určiť, že žaloba podaná odvolateľkou vo veci T-30/03 je prípustná, a
            
         
               —
            
            
               zaviazať Komisiu, aby v každom prípade znášala trovy tohto konania, ktoré vznikli odvolateľke.
            
         Odvolacie dôvody a hlavné tvrdenia
   Odvolateľka tvrdí, že napadnuté uznesenie má byť zrušené z nasledujúcich dôvodov:
   
               1.
            
            
               Súd prvého stupňa sa dopustil nesprávneho právneho posúdenia tým, že sa odvolával na vec C-67/96, Albany, aby rozhodol, že odvolateľka sa nemôže odvolávať na svoje konkurenčné postavenie pri uzatváraní kolektívnych zmlúv, aby preukázala, že je osobne dotknutá.
            
         
               2.
            
            
               Súd prvého stupňa sa dopustil nesprávneho právneho posúdenia tým, že dospel k záveru, že odvolateľka sa nemôže odvolávať na sociálne aspekty, aby preukázala, že je osobne dotknutá.
            
         
               3.
            
            
               Súd prvého stupňa nesprávne uplatnil judikatúru Plaumann a ARE tým, že dospel k záveru, že odvolateľka nemôže byť považovaná za osobne dotknutú len na základe toho, že predmetná podpora je poskytovaná príjemcom prostredníctvom zníženia mzdových nárokov námorníkov, na ktorých sa vzťahuje oslobodenie od dane z príjmu.
            
         
               4.
            
            
               Súd prvého stupňa nesprávne uplatnil judikatúru Van der Kooy a CIRFS tým, že dospel k záveru, že vlastný záujem odvolateľky, ako vyjednávača, nebol ovplyvnený daňovými opatreniami.